HANA:ปี 59 เป็นจุดต่ำสุดที่กำลังผ่านไปแนะนำ”ถือ”ราคาเป้าหมาย 31.00 บาท
HANA:ปี 59 เป็นจุดต่ำสุดที่กำลังผ่านไปแนะนำ"ถือ"ราคาเป้าหมาย 31.00 บาท
6 ธ.ค. 2559

บล.ดีบีเอสฯ ระบุในบทวิเคราะห์วันนี้(6 ธ.ค.) ว่า บริษัท ฮานา ไมโครอิเล็คโทรนิคส จำกัด (มหาชน) หรือ HANA บริษัทได้เผชิญกับยอดขายที่หดตัว และอัตรากำไรที่ต่ำในปี 59 ผลพวงจากภาวะเศรษฐกิจโลกที่อ่อนแอ โดยเฉพาะตลาดสินค้า PCBA  รวมทั้งมีภาระต้นทุนและค่าใช้จ่ายที่สูงขึ้นสำหรับโรงงานแห่งใหม่ แต่เราเห็นว่าปี 59 เป็นจุดต่ำสุดที่กำลังผ่านไป
เพราะคาดว่าในปี 60 จะมีการเติบโตของกำไรที่ดีขึ้น นั่นคือ จากปี 59 ที่มีอัตราการลดลงของกำไร 23% แต่ในปี 60 จะกลับมาเติบโตได้ 13% เพราะคาดว่ารายได้มีการเพิ่มขึ้น 8% ซึ่งธุรกิจ PCBA ไม่มีการหดตัวของยอดขาย ต่างจากช่วง 2-3 ปีที่ผ่านมาที่หดตัว ตามยอดขาย PC ที่ชะลอลง แต่ปี 60 คาดว่าจะกลับมาฟื้นตัวได้  รวมทั้ง อัตรากำไรจะดีขึ้น จากเงินบาทที่อ่อนค่าเทียบกับเหรียญสหรัฐ นอกจากนี้ธุรกิจ ICs ที่เป็นแบบมาตรฐานก็ยังเติบโตได้อย่างต่อเนื่อง
ปรับเพิ่มคำแนะนำเป็น ถือ จากเดิม Fully Valued หลังได้มีการปรับประมาณการปี 60/61ขึ้น ในอัตรา 15%/20% โดยปรับสมมุติฐานเกี่ยวกับรายได้ให้มากขึ้นทั้งในส่วน PCBA แล ICs
สำหรับราคาพื้นฐานใหม่ให้เป็น 31.00 บาทซึ่งประเมินด้วย P/E ปี 60 ที่ 12 เท่า แม้ราคาพื้นฐานใกล้เคียงกับราคาปิด แต่แนะนำ ถือ รับปันผล ซึ่งคาดว่าอัตราผลตอบแทนปี 60 ที่ 4.8% ถือว่าดี และที่จ่ายได้สูง ก็เพราะ HANA มีฐานะการเงินแข็งแกร่งเป็นเงินสดสุทธิ ณ ปลาย ไตรมาส 3/59 เป็น 10 พันล้านบาท หรือ 12.40 บาทต่อหุ้น